આ ગેંગમાં પતિ-પત્ની અને બેે પુત્રોનો સમાવેશ થાય છે. આ તમામ કોલકાતાના રહીશ છે અને હાલ વડોદરાના નદી બ્રિજ વિસ્તારમાં ઝૂંપડપટ્ટીમાં રહેતા હતા. એનિમલ રેસ્કયૂ ટ્રસ્ટે આ ગેંગને ફોરેસ્ટ વિભાગને સોંપી હતી. ફોરેસ્ટના અધિકારીઓએ આ ગેંગની સઘન પૂછપરછ શરૂ કરી છે. આ ગેંગે અત્યાર સુધીમાં સાપના ઝેરમાંથી બનાવેલી જડીબુટ્ટી રાજકોટ, જામનગર, જૂનાગઢ, સુરેન્દ્રનગર, વડોદરા અને સુરત શહેરમાં વેચી હોવાનું તપાસમાં જાણવા મળ્યું છે.